# Carmen Febres-Cordero de Ballén

Carmen Febres-Cordero de Ballén (Guayaquil, Equador, 1829 - Valparaíso, 22 de febrer de 1893) va ser una escriptora i poetessa equatoriana.

## Biografia

Va néixer a Guayaquil el 1829. Filla del tinent coronel Joaquín Francisco Febres Cordero i de María de Jesús Montoya, va tenir 4 germans. L'any 1853 es va casar amb Aurelio Ballén de Guzmán, amb qui va tenir 3 fills.
Són poques les poesies conegudes d'aquesta autora, però hom afirma totes elles molt meritòries, que segons Manuel Gallegos va escriure en la seva adolescència. Improvisava els versos amb una mètrica ben mesurada, fruit d'un talent ben cultivat. Va escriure, per exemple, A mi esposo ausente, que José Bernardo Suárez considera la més distingida, A una flor i A mi madre, també força destacades, Himno i un poesia dedicada a la seva amiga Ángela Caamaño, les quals van aparèixer a diverses antologies poètiques de l'època, com La guirnalda literaria (1870) o Parnaso ecuatoriano (1879). Als seus poemes hi expressa tendresa i passió, però també sucumbeix al pes de les desil·lusions. Col·laborà amb diversos diaris com La Esperanza, juntament amb altres autores com Dolores Sucre o Rita Lecumberri, al liberal El espejo, creat el 1871, i en la revista El Álbum l'any 1880. Instal·lada a Xile almenys des de 1879, va morir a Valparaíso el 1893.

## Homenatges

Té una carrer dedicat a la ciutat de Quito.

## Notes

* ↑ Altres fonts indiquen que va néixer el 1832 o fins i tot el 16 de juliol de 1830

## Referències

* ↑ «Carmen Febres Cordero» (en castellà). Geneanet. [Consulta: 12 març 2021].
* ↑ «SoloGenealogia» (en castellà). [Consulta: 12 març 2021].
* ↑ Calderón, Alba; Paz y Miño, Germania. «La pintura social como medio de acceso al campo artístico de tres mujeres en el Ecuador de la década de 1930» (en castellà) p. 23. Universidad Andina Simón Bolívar, 2017. [Consulta: 12 març 2021].
* 1 2 «Febres Cordero Ballén Carmen» (en castellà). Rodolfo Pérez Pimentel.
* 1 2 3 4 Dávalos, Ángel Alberto. Quito, significado y ubicación de sus calles (a comienzos del siglo XXI) (en castellà). Quito: Ediciones Abya-Yala, 2000, p. 84.
* 1 2 3 4 Gallegos Naranjo, Manuel. Parnaso ecuatoriano (en castellà). Quito: Imprenta de Manuel V. Flor, 1879, p. 174-179.
* ↑ «Carmen de Febres-Cordero y Montoya» (en castellà). Geni. [Consulta: 12 març 2021].
* ↑ Jurado Noboa, Fernando. Las Peñas: historia de una identidad casi perdida, 1497-1997 (en castellà). Quito: Ediciones del Banco del Progreso, 1997, p. 139.
* 1 2 Suárez, José Bernardo. Rasgos biográficos de mujeres célebres de América (en castellà). París i Mèxic: Librería de C. Bouret, 1878, p. 57.
* ↑ Arízaga, José Rafael (ed.). La guirnalda literaria (en castellà). Guayaquil: Imprenta de Calvo i Cía., 1870, p. 101.
* ↑ AADD. Mujeres. Antología (en castellà). Guayaquil: Universitat de Guayaquil, 1984, p. 134.
* ↑ Buriano, Ana. Panorámica de la prensa en el Ecuador garciano: construcción y cuestionamiento de una legitmidad política, 1860-1875 (en castellà). Quito: Insituto de Investigaciones Dr. José María Luis Mora, 2020.
* ↑ «Contralmirante Carlos Monteverde Granados» (en castellà). Instituto de Historia Marítima - Armada del Ecuador, 01-07-2006. Arxivat de l'original el 2021-08-25. [Consulta: 12 març 2021].